**LĒMUMS**

Liepājā

|  |  |
| --- | --- |
| 2023. gada 23. februārī |  Nr.49/2(prot. Nr.2, 26.§) |

Par zemesgabala 14.novembra bulvārī,

blakus nekustamajam īpašumam

14.novembra bulvārī 17, daļas

iznomāšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, piekrītot zemesgabala iznomāšanai reklāmas objekta vai izkārtnes izvietošanai gar ceļiem, pamatojoties uz Pašvaldību likuma 73. panta trešo daļu, Publiskas personas finanšu līdzekļu un mantas izšķērdēšanas novēršanas likuma 3. panta otro punktu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 28. punktu un 29.1., 29.9. un 30.4. apakšpunktu, izskatot SIA "RINO TIMBER" 2023. gada 18. janvāra iesniegumu, Liepājas pilsētas pašvaldības iestādes "Liepājas pilsētas būvvalde" 2023. gada 2. februāra vēstuli Nr.82/2.3. "Par reklāmas stenda izvietošanu 14.novembra bulvārī, Liepājā", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 23. janvāra priekšlikumu (sēdes protokols Nr.2) un Liepājas valstspilsētas pašvaldības domes pastāvīgās Pilsētas attīstības komitejas 2023. gada 16. februāra lēmumu (sēdes protokols Nr.2), Liepājas valstspilsētas pašvaldības dome **nolemj:**

1. Iznomāt SIA "RINO TIMBER" (reģistrācijas Nr.40103894016; juridiskā adrese: Dzirnavu iela 12A, Jēkabpils) uz 5 (pieciem) gadiem zemesgabala Liepājā 14.novembra bulvārī (kadastra apzīmējums 1700 023 0106), blakus nekustamajam īpašumam 14.novembra bulvārī 17, daļu 4 kv.m platībā (pielikumā) teritorijas labiekārtošanai un reklāmas stenda uzstādīšanai.

2. Liepājas pilsētas pašvaldības iestādei "Nekustamā īpašuma pārvalde" sagatavot līguma projektu par lēmuma 1. punktā minētā zemesgabala 14.novembra bulvārī (kadastra apzīmējums 1700 023 0106), blakus nekustamajam īpašumam 14.novembra bulvārī 17, daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu saskaņā ar sertificēta vērtētāja novērtējumu;

2.3. nomnieks papildus nomas maksai maksā valstī noteikto pievienotās vērtības nodokli;

2.4. nomnieks šā līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

 2.6. nomnieks apņemas viena gada laikā no līguma noslēgšanas dienas iesniegt Liepājas pilsētas pašvaldības iestādē "Liepājas pilsētas būvvalde" atbilstošu projekta dokumentāciju, ievērojot šādus nosacījumus reklāmas stenda izvietošanai:

2.6.1. izvietojams horizontāla formāta divpusējs reklāmas objekts, kura virszemes augstums nepārsniedz 1,4 m, bet reklāmas platums nepārsniedz 2,0 m;

 2.6.2. reklāmas plaknēm jābūt izgatavotām no stingra materiāla – alumīnija kompozīta panelis, neobonds v.c., pamatkonstrukcija – metāla rāmis;

 2.6.3. reklāma izvietojama uz abām reklāmas objekta plaknēm, kas vērstas pret publisko ārtelpu;

 2.6.4. izvietojot reklāmas objektu ar piesaisti zemei, tas stiprināms zemē ar pamatiem. Nav pieļaujama redzamu atsvaru, redzamu pamatnes balstu un atsaišu lietošana;

 2.6.5. reklāmas objekts novietojams iespējami lielākā attālumā no ielas brauktuves, neradot traucējumus gājējiem, velosipēdu vadītājiem vai citiem satiksmes dalībniekiem;

 2.6.6. reklāmas objekta ar piesaisti zemei izvietošanai atbilstoši Ministru kabineta 2012. gada 30. oktobra noteikumu Nr.732 "Kārtība, kādā saņemama atļauja reklāmas izvietošanai publiskās vietās vai vietās, kas vērstas pret publisku vietu" prasībām nepieciešams saskaņojums ar inženierkomunikāciju turētājiem, kuru īpašumtiesības var tikt skartas;

 2.6.7. reklāmas objektu izvietošanai gar ceļiem atbilstoši Ministru kabineta 2005. gada 7. jūnija noteikumiem Nr.402 "Noteikumi par reklāmas objektu vai informācijas objektu izvietošanu gar ceļiem, kā arī kārtību, kādā saskaņojama reklāmas objektu vai informācijas objektu izvietošana" nepieciešams akciju sabiedrības "Latvijas Valsts ceļi" saskaņojums;

2.7. nomnieks saskaņā ar Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un reklāmas stenda uzturēšanu kārtībā.

3. Lēmuma 1. punktā minētajai zemesgabala daļai kadastra vērtēšanas vajadzībām noteikt lietošanas mērķi – rūpnieciskās ražošanas apbūve (kods 10 01).

4. Pilnvarot Liepājas pilsētas pašvaldības iestādes "Nekustamā īpašuma pārvalde" vadītāju parakstīt zemes nomas līgumu, kā arī bez atsevišķa Liepājas valstspilsētas pašvaldības domes lēmuma parakstīt vienošanos par zemes nomas līguma izbeigšanu, ja nomnieks vienpusēji atkāpjas no līguma.

5. Gadījumā, ja SIA "RINO TIMBER" vainas dēļ līgums par lēmuma 1. punktā minētā zemesgabala 14.novembra bulvārī, blakus nekustamajam īpašumam 14.novembra bulvārī 17, daļas nomu netiek noslēgts viena mēneša laikā no lēmuma pieņemšanas dienas, lēmums zaudē spēku.

6. Liepājas valstspilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Nekustamā īpašuma pārvaldei, nomniekam |